जब कोई आम आदमी, कभी खास आदमी बन जाता है। तो उससे पूछा जाता है - आपने यहां तक पहुंचने के लिये क्‍या-क्‍या किया। आम आदमी के लिये कोई सन्देश देना चाहेंगे आदि-आदि। तो वह वही सारी बातें बताता है जो एक आम आदमी की दिन चर्या होती है। कुछ खास आदमी अपनी सनक या पागलपन की वजह से भी खास आदमी की श्रेणी में आ जाते हैं। यह एक जुनून होता है। खास आदमी कुछ भी करके पछताता नहीं है जबकि आम आदमी बिना किये ही पछताता है। लेकिन किसी को कभी दुःखी नहीं होना चाहिए क्‍योंकि कोई आम आदमी कभी खास आदमी बन सकता है। यदि वह निरन्‍तर बिना समय गंवाये अपनी धुन में लगा रहे तो वह भी कभी खास आदमी बन सकता है।